**Stjórnarfundur DSÍ 20. febrúar 2020**

Mætt voru: Bergrún Stefánsdóttir (BS), Sandra Baldvinsdóttir (SB), Guðbjörn Sverrir Hreinsson (GSH), Eva Björk Sveinsdóttir (EBS) og Örn Ingi Björgvinsson (ÖIB). Óskar Eiríksson (ÓE) og Jóhann Gunnar Arnarsson (JGA) boðuðu forföll.

1. **Fjöldi dómara**. Rætt var að ekki hefur gefist nógu vel að fækka dómurum í fimm, sérstaklega ekki hvaða varðar eldri keppnisflokkana. Samþykkt var að hafa 7 erlenda dómara á Íslandsmeistaramótinu í 10 dönsum í mars nk. og Íslandsmeistaramótinu í standard dönsum í apríl nk. BS sér um að biðja JGA um að útvega fleiri erlenda dómara. Þá var stjórnin sammála um að hafa í mesta lagi tvo dómara eftir mótið í mars fyrir landsliðið, helst einn latín og einn ballroom kennara. Ákveðið var að BS athugi aftur hjá ÍBH hvort hægt er að fá íþróttahúsið á Strandgötu í Hafnarfirði í staðinn fyrir íþróttahúsið á Álftanesi, fyrir mótið í apríl nk.
2. **Keppni á einum degi.** Farið var yfir möguleika á að hafa dansmót á einum degi. Ekki er unnt að halda Íslandsmeistaramótið í 10 dönsum á einum degi en ákveðið var að hafa dansmótið í apríl á einum degi.
3. **Bréf frá Rósalind**. Gerðar eru athugasemdir við það fyrirkomulag að hafa fimm dómara á mótum. BS svarar erindi Rósalindar með vísan til dagskrárliðar 1.
4. **Systkinaafsláttur á dansmótum**. Samþykkt var að systkini undir 18 ára aldri greiði að hámarki samtals 18.000 krónur á næsta dansmóti í mars og dansmótinu í apríl nk.
5. **Fjárhagsáætlun landsliðsnefndar vorið 2020.** Farið var yfir fjárhagsáætlunina. GHS gerir drög að bréfi til landsliðsnefndar vegna athugasemda stjórnar við einstaka kostnaðarliði.
6. **Bréf frá Esther 10. febrúar sl.** Í bréfinu er bent á atriði sem megi fara betur á dansmótum. Lagt er til að hætt verði að hafa sóló dansa í fullorðnum, ekki hafi verið farið að hvíldarákvæðum, mikilvægt sé að réttur hraði sé spilaður í tónlistinni, hafa „B-úrslit‟, getudreifa yfir daginn, hafa lengri pásu á milli ungmenna og fullorðinna, hafa keppni á einum degi, endurskoða þurfi verklagsreglur keppnisstjóra, taka eigi gjald fyrir skráningu ef skráning berst of seint, sekta eigi félag ef upp kemst að skráður keppandi ætlaði ekki að keppa og ekki tilkynnt um það fyrr en á keppni, athugasemdir eru gerðar við að sumir hafi fengið aðgang að merkingum en ekki aðrir, lagt er til að hafa 7 dómara á keppnum, lýsing þurfi að vera góð á dansgólfinu og dómari eigi ekki að fara út úr húsi með formanni félags meðan á keppni stendur. Ákveðið var að hafa í mesta lagi einn sóló dans í þeim flokki fullorðinna sem keppir um Íslandsmeistaratitil, en ekki þegar um bikarmeistaratitil er að ræða. Þá var ákveðið að hafa enga sóló dansa í keppni um Íslandsmeistaratitilinn í 10 dönsum. BS lætur mótanefnd vita. Þá voru ræddar mögulegar útfærslur á „B-úrslitum‟ eða „Rising star‟ flokkum og var stjórnin sammála um að það geti verið flókið í útfærslu vegna fárra keppenda. Ákveðið var að fresta frekari umræðu um málið. Einnig var rætt um aðrar ábendingar í bréfinu. SB gerir drög að svari við bréfinu og ábendingar til aðildarfélaganna.
7. **Kvörtun liðsstjóra dansdeildar HK** vegna upplýsingaleka um merkingar á síðasta dansmóti. Búið er að finna hver lak upplýsingum um merkingar áður en þær voru birtar og er búið að ræða við og áminna viðkomandi starfsmann þannig að þetta komi ekki fyrir aftur. BS sér um að svara kvörtuninni.
8. **Sjörnuflokkur.** Gera þarf ráð fyrir nýjum keppnisflokki í móta- og keppendareglum. SB gerir drög að breytingum á reglunum.
9. **Formannafundur um landsliðsmál**. Á síðasta formannafundi var af hálfu félaganna óskað eftir því að haldinn verði sérstakur fundur um landsliðsmál. Ákveðið var að boða til fundar sunnudaginn 29. mars nk. kl. 11:00. Einnig verði rætt á fundinum dómaramenntun. BS sér um að senda formönnum félaganna fundarboð.
10. **Umsókn um afreksstyrk ÍSÍ 2020**. Fjárveiting á árinu verður 10.250.000 krónur. Skrifa þarf undir samning við ÍSÍ sem fyrst. Einnig var ákveðið að taka til skoðunar afreksstefnu DSÍ varðandi úthlutun afreksstyrkja og leggja fyrir næsta dansþing.
11. **Val á dansíþróttapari ársins**. Engar umsagnir bárust frá aðildarfélögunum um hvort og hvernig breyta eigi reglugerð um val á dansíþróttapari ársins, nema dansdeild HK sem leggur til tilteknar breytingar. Samþykkt var að gera drög að breytingum á reglugerðinni þannig að ekki verði einungis hvað varðar erlend mót horft á WDSF keppnir. SB gerir drög.
12. **Fjárhagsáætlun 2021**. BS og GSH eru að vinna að fjárhagsáætlun sem verður lögð fram á næsta dansþingi.
13. **Lög og reglur á heimasíðu DSÍ**. Fara þarf yfir allar reglur sem eru á heimasíðunni og ganga úr skugga um að þær séu réttar og engar vanti. GSH, ÓE og SB munu fara yfir heimasíðuna.
14. **Íþróttasjóður.** GSH upplýsti að hægt er að sækja um í íþróttasjóði vegna færanlegs gólfs eða ljóskastara. DSÍ geti hins vegar ekki sótt um heldur verði aðildarsamband að gera það eins og t.d. ÍBR og UMSK. BS kemur þessu á framfæri við aðildarsamböndin.
15. **RIG 2020.** Uppgjör liggur ekki fyrir.
16. **Skráningar í Felix**. GSH upplýsti að í Felix séu skráningar ekki réttar og þar vanti t.d. iðkendur. Samkvæmt móta- og keppendareglum geta aðeins iðkendur í aðildarfélagi keppt á dansmótum og DSÍ og aðildarfélögin geta misst af Lottó tekjum ef skráningar eru ekki réttar. BS sendir bréf á aðildarfélögin með ábendingum um að uppfæra skráningar.
17. **Val í unga og efnilega**. Samþykkt var utan fundar í samræmi við tillögur landsliðsnefndar að í Unga og efnilega verði í ár tekin inn úrslitapör í unglinum I fimm dönsum og að úrtökumótin verði í febrúar, mars og apríl 2020. BS uppfærir reglurnar í samræmi við þetta.
18. **Afrekssjóður UMSK**. UMSK hefur hætt að úthluta úr afrekssjóði sínum vegna keppna á opnum Evrópumeistaramótum og heimsmeistaramótum. BS hefur sent greinargerð til UMSK vegna málsins og fylgir því eftir.
19. **Önnur mál**.

a. Ákveðið var að fresta fyrirhuguðu dansþingi 13. maí nk. um einn dag, til 14. maí. Skipa þarf uppstillingarnefnd.

b. ÍSÍ óskar eftir leyfi fyrir því að birta símanúmer stjórnarmanna. Stjórnin sér ekki ástæðu til þess.

c. BS greindi frá því að hún verði erlendis vegna Junior Blackpool í apríl og 9.-12. maí en hún muni fylgjast með tölvupósti og hægt verður að ná í hana. Stjórnin gerði engar athugasemdir við þetta.

Þannig fram farið.

Sandra Baldvinsdóttir